นราธิวาส ปลุกแหล่งท่องเที่ยว วาง 5 แนวทางดันรายได้ชุมชน
นราธิวาส ปลุกชุมชนเปิดแหล่งท่องเที่ยวใหม่ สร้างการรับรู้แก่สาธารณชนเชิงรุก ชูท่องเที่ยว 3 รูปแบบ 3 บรรยากาศ ภายใต้โครงการชุมชนท่องเที่ยว OTOP นวัตวิถี ดึงชัยพล จูเลี่ยน พูพาร์ต (นิว) เป็นทูตการท่องเที่ยวแนวผจญภัย (Adventure) ,วงศกร ปรมัตถากร (นิว) เป็นทูตการท่องเที่ยวเชิงวัฒนธรรม (Culture) และอัญรินทร์ ธีราธนันพัฒน์ (ทับทิม) เป็นทูตการสนับสนุนผลิตภัณฑ์ท้องถิ่น (Local Shopping) วาง 5 แนวทางขับเคลื่อนกระบวนการท่องเที่ยว หวังสร้างรายได้ชุมชนหมู่บ้านเพิ่มขึ้น 10%,นายเอกรัฐ หลีเส็น ผู้ว่าราชการจังหวัดนราธิวาส กล่าวว่า นราธิวาสเป็นหนึ่งในจังหวัดที่มีศักยภาพด้านการท่องเที่ยว เนื่องด้วยการมีแหล่งท่องเที่ยวที่หลากหลาย ไม่ว่าจะเป็นแหล่งท่องเที่ยวทางวัฒนธรรมอันทรงคุณค่า แหล่งท่องเที่ยวทางธรรมชาติและยังเป็นแหล่งรวมผลิตภัณฑ์ท้องถิ่นที่มีความประณีตสวยงาม ทว่าเหตุการณ์ความไม่สงบในอดีตของสามจังหวัดชายแดนภาคใต้ได้ส่งผลกระทบต่อภาพลักษณ์ของจังหวัดสืบเนื่องมาจนถึงปัจจุบัน ทำให้ธุรกิจการค้าการลงทุนด้านการท่องเที่ยวยังไม่เติบโตเท่าที่ควร รวมทั้งแหล่งท่องเที่ยวต่างๆ ยังไม่ค่อยเป็นที่รู้จัก จึงเหมาะเป็นอย่างยิ่งที่จะให้ปี พ.ศ.2561 ซึ่งกระแสการเดินทางท่องเที่ยวกำลังได้รับความสนใจ ทางจังหวัดจึงจัดให้มีกิจกรรมส่งเสริมภาคการท่องเที่ยวภายในจังหวัดนราธิวาส เพื่อสร้างภาพลักษณ์เชิงบวกในการเป็นจังหวัดแหล่งท่องเที่ยวที่ปลอดภัย เพื่อสร้างสื่อประชาสัมพันธ์ให้กลุ่มเป้าหมายรับรู้ถึงแหล่งท่องเที่ยวเฉพาะกลุ่ม เพื่อสร้างกระแสให้กลุ่มเป้าหมายเดินทางเข้ามาท่องเที่ยวภายในจังหวัดมากขึ้น และเพื่อพัฒนาศักยภาพทางการแข่งขันจนสามารถยกระดับเป็นเส้นทางท่องเที่ยวใหม่,จังหวัดนราธิวาส ได้รับการจัดสรรงบประมาณตามกรอบการดำเนินโครงการชุมชน ท่องเที่ยว OTOP นวัตวิถี เพื่อส่งเสริมให้เกิดการสร้างงาน สร้างอาชีพ และก่อให้เกิดรายได้ผ่านกระบวนการท่องเที่ยวในชุมชน ที่ดึงเอานักท่องเที่ยวจากภายนอกให้เข้าไปเยี่ยมเยือนเลือกซื้อสินค้าและใช้บริการต่างๆ ในหมู่บ้านท่องเที่ยวชุมชน ซึ่งชุมชนต้องมีการพัฒนาตนเอง บนพื้นฐานอัตลักษณ์ ขนบธรรมเนียม ประเพณี วัฒนธรรม และวิถีชีวิตที่โดดเด่น โดยยังมีระบบ ในการดูแลรักษาและอนุรักษ์ทรัพยากรธรรมชาติอย่างมีส่วนร่วมและยั่งยืน โดยมีแนวทางขับเคลื่อน 5 กระบวนการ ได้แก่ การพัฒนาบุคลากรด้านการท่องเที่ยว, การพัฒนาแหล่งท่องเที่ยวและสิ่งอำนวยความสะดวก, การพัฒนาสินค้าและบริการด้านการท่องเที่ยว, การเชื่อมโยงเส้นทางการท่องเที่ยวแต่ละท้องถิ่น และการส่งเสริมการตลาดชุมชนท่องเที่ยว โดยมุ่งหวังให้เกิดรายได้จากการท่องเที่ยวของหมู่บ้านเฉลี่ยเพิ่มขึ้นร้อยละ 10,ด้านนายไกรวุฒิ ช่วยสถิตย์ พัฒนาการจังหวัดนราธิวาส กล่าวว่า ปัจจุบันสำหรับพื้นที่จังหวัดนราธิวาส แหล่งท่องเที่ยวในด้านต่างๆ นั้นยังไม่เป็นที่รู้จักของคนส่วนใหญ่และนักท่องเที่ยวเท่าที่ควร จังหวัดนราธิวาส จึงจัดแคมเปญประชาสัมพันธ์การท่องเที่ยวชุมชน กำหนด 3 รูปแบบ ได้แก่ การท่องเที่ยวเชิงวัฒนธรรม (Culture), การท่องเที่ยวแนวผจญภัย (Adventure) และการสนับสนุนผลิตภัณฑ์ท้องถิ่น (Local Shopping) โดยคัดเลือกบุคคลที่เป็นผู้นำทางความคิด (Key Opinion Leader) ของประชาชน จำนวน 3 ท่าน เพื่อเป็นทูตการท่องเที่ยว (Ambassador) ตามรูปแบบการท่องเที่ยว ได้แก่ ชัยพล จูเลี่ยน พูพาร์ต (นิว) เป็นทูตการท่องเที่ยวแนวผจญภัย (Adventure), วงศกร ปรมัตถากร (นิว) เป็นทูตการท่องเที่ยวเชิงวัฒนธรรม (Culture) และ อัญรินทร์ ธีราธนันพัฒน์ (ทับทิม) เป็นทูตการสนับสนุนผลิตภัณฑ์ท้องถิ่น (Local Shopping),จังหวัดคาดว่าจะสามารถพัฒนาเศรษฐกิจฐานรากให้เกิดรายได้กับชุมชน ยกระดับคุณภาพชีวิตของประชาชนให้อยู่เย็นเป็นสุข สำหรับแหล่งท่องเที่ยวที่ได้วางไว้ตามโครงการ ได้แก่ บ้านประชานิมิต หมู่ 4 ต.กาหลง อ.ศรีสาคร จ.นราธิวาส โดยนักท่องเที่ยวสามารถพักค้างคืนเพื่อสัมผัสบรรยากาศและวิถีชีวิตของคนในชุมชน โดยมีกิจกรรมดูดาว ณ แดนอธิษฐาน ฤดูกาลท่องเที่ยวสำหรับการดูดาวและดูดาวตก, จิบชา นอนภู ดูแสงแรก (ภูต้นเหรียง) กิจกรรมจิบชา นอนภู ดูหมอก ที่ภูต้นเหรียง, กิจกรรมเที่ยวสวนทุเรียน ฤดูกาลท่องเที่ยว และกิจกรรมการกินบุฟเฟ่ต์ทุเรียน และทุเรียนเกรดพรีเมียม, ล่องแก่งศรีบรรพต อ.ศรีสาคร, เยี่ยมชมเหมืองทองโบราณ แหล่งแร่ทองคำ โต๊ะโมะ และสะพานคอยร้อยปีเป็นสะพานข้ามแม่น้ำตากใบไปยังเกาะยาว นายไกรวุฒิ กล่าว.
นราธิวาส ปลุกชุมชนเปิดแหล่งท่องเที่ยวใหม่ สร้างการรับรู้แก่สาธารณชนเชิงรุก ชูท่องเที่ยว 3รูปแบบ 3บรรยากาศ ภายใต้โครงการชุมชนท่องเที่ยว OTOP นวัตวิถี ดึงชัยพล จูเลี่ยน พูพาร์ต (นิว) เป็นทูต
นราธิวาส,ท่องเที่ยวนราธิวาส,ท่องเที่ยวโอทอป,โอทอปนวัตถี,ท่องเที่ยว3รูปแบบ,ข่าวทั่วไป